**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը)**

Սույն Նախագծի ընդունումը պայմանավորված է նաև հանրապետության տարածքում կորոնավիրուսային վարակի (COVID-19) հետ կապված ներկայում առկա իրավիճակով, կորոնավիրուսի վարակի կանխարգելման նպատակով պատվաստանյութերի անխափան մատակարարման ապահովմամբ:

**Ընթացիկ իրավիճակը և խնդիրները**

1. Հանրապետության տարածքում ներկայում առկա իրավիճակով պայմանավորված կորոնավիրուսային վարակի (COVID-19) արագ կանխարգելման, վերահսկման, բուժման և հաղթահարման ապահովման նպատակով անհրաժեշտ միջոցառուների ծախսերը (հաշվարկը ներկայացվում է ստորև) պատշաճ և ժամանակին իրականացնելու նպատակով, անհրաժեշտություն է առաջացել Առողջապահության նախարարությանը հատկացնել **2,5 մլրդ** դրամի սահմանված չափաքանակով: Ծախսերի հաշվարկը ստորև.

|  |  |  |  |
| --- | --- | --- | --- |
| **Հ/Հ** | **Կորոնավիրուսի դեմ պայքարի միջոցառում** | **Գումարը**  **ՀՀ դրամ** | **Նշումներ** |
| **1** | Վերապրոֆիլավորված ԲԿ-ների պահպանման ծախսեր, այդ թվում | 990,000,000 | Վերապրոֆիլավորված ԲԿ-ների նոյեմբեր ամսվա պահպանման ծախսեր: |
| *1.1* | Աշխատավարձ | 880,000,000 | ԲԿ-ների աշխատավարձ և դրան հավասարեցված այլ վճարներ: |
| *1.2* | Կոմունալ ծախսեր | 55,000,000 | Ընթացիկ ամսվա ծախսեր: |
| *1.3* | Բժշկական նշանակության ապրանքներ, լաբորատոր նյութեր և պարագաներ | 5,000,000 | ԲԿ-ներով ներկայացված պահանջարկ: |
| *1.4* | Այլ ծառայությունների և ապրանքների ձեռքբերում | 45,000,000 | Թթվածին, բժշկական թափոնների ոչնչացում և այլ ծառայություններ: |
| *1.5* | Պահպանման այլ ծախսեր | 5,000,000 | ԲԿ-ների վարչական ծախսեր: |
| **2** | Բազմապրոֆիլ բժշկական կենտրոններին կատարվող վճարումներ (պայմանագրային գներով) | 200,000,000 | Ընթացիկ ամսվա պայմանագրային գներով պլանավորվող վճարում: |
| **3** | Կորոնավիրուսային հիվանդության (Covid-19) դեմ պատվաստումներ իրականացնող բուժանձնակազմի լրավճար | 480,000,000 | Ընթացիկ ամսվա կանխատեսվող ծախս:  |
| **4** | Դեղորայքային հագեցվածություն | 370,000,000 | ԲԿ-ներով ձևավորված սպասողական ծախս 210 մլն, ինչպես նաև կրեդիտորական պարտք նախորդ ամսով 160 մլն դրամ: |
| **5** | Սննդի կազմակերպում | 300,000,000 | ԲԿ-ներով սպասողական ծախս 220 մլն, 80 մլն նախորդ ամսով ձևավորված կրեդիտորական պարտք: |
| **6** | ՉԺՀ-ից ներարկիչներ պատվաստանյութերի համար | 35,000,000 | «Հիվանդությունների վերահսկման և կանխարգելման ազգային կենտրոն» - ի պահանջարկ 500 000 հատ, փոխադրումը ներառյալ: |
| **7** | Covid-19 ախտորոշման լաբորատոր նյութեր և պարագաներ | 175,000,000 | «Հիվանդությունների վերահսկման և կանխարգելման ազգային կենտրոն» - ի կողմից ներկայացված ձևավորված պարտավորություն և պահանջարկ (ՊՇՌ թեստեր, նմուշառման զոնդեր, այլ լաբորատոր նյութեր) նոյեմբեր - դեկտեմբեր: |

1. Դեռևս 2021 թվականի հուլիսին Առողջապահության նախարարությունը նախաձեռնել էր Գերմանական Pfizer ընկերության պատվաստանյութի ձեռքբերման գործընթացը: Ներկայունս բանակցությունները ավարտված են, պայմանագիրը կնքման ընթացքում է, նախատեսվում է մինչև տարեվերջ պատվաստանյութի ներկրում: Նախագծով նախատեսվում է 200000 դեղաչափ Pfizer ընկերությունների պատվաստանյութերի ձեռքբերման համար Առողջապահության նախարարությանը հատկացնել **1,2** **մլրդ** դրամ:

**Կարգավորման նպատակը և բնույթը**

Կառավարության որոշմամբ առաջարկվող նախագծի նպատակը հանրապետության տարածքում կորոնավիրուսային վարակի (COVID-19) կանխարգելման, ինչպես նաև COVID-19-ի դեմ պատվաստանյութերի անխափան մատակարարման ապահովումն է:

**Նախագծի մշակման գործընթացում ներգրավված ինստիտուտները և անձինք**

Կառավարության որոշման սույն նախագծի կազմմանը մասնակցել են առողջապահության նախարարության աշխատակիցները:

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունման արդյունքում ՀՀ 2021 թվականի պետական բյուջեի եկամուտներում և ծախսերում փոփոխությունը կատարվում է 3,7 մլրդ դրամի չափով:

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

Նախագծի մշակման համար կիրառված իրավական ակտերն են` «Հայաստանի Հանրապետության 2021 թվա­կանի պետական բյուջեի մա­սին» օրենքը և ՀՀ կառավարության 2020 թվականի դեկտեմբերի 30-ի N 2215-Ն որոշումը:

**Ռազմավարական փաստաթղթերի հետ նախագծի կապի մասին**

Նախագիծը բխում է ՀՀ Կառավարության 2021-2026թթ. Ծրագրի «4.5 Առողջապահություն» կետի 2-րդ պարբերությունից: Մասնավորապես հանրային առողջության ոլորտում վարակիչ հիվանդության` կորոնավիրուսային վարակի (CՕVID-19), կանխարգելման նպատակով անհրաժեշտ պատվաստանյութերի ձեռքբերման նպատակով անհրաժեշտ գումարի հատկացում: Անհրաժեշտ գումարը ուղղվելու է նաև վարակիչ հիվանդության` ՀՀ-ում կորոնավիրուսային վարակի (COVID-19) արագ կանխարգելման, վերահսկման, բուժման և հաղթահարման ապահովման նպատակով իրականացված միջոցառուների ծախսերի իրականացմանը:

 Կառավարության որոշման կիրառման արդյունքում ակնկալվում է բնակչությանը ապահովել անվտանգ, հակահամաճարակային, կանխարգելիչ ծառայություններով, COVID-19-ի դեմ պատվաստանյութերի անխափան մատակարարման ապահովում: